英格蘭超級足球聯賽

英格蘭超級足球聯賽係英格蘭嘅頂級足球聯盟賽事。

英格蘭超級足球畀人嘅一貫比賽形象係節奏快，攻勢組織多，參賽嘅球員亦非常搏命；而喺英超搵食嘅足球員，多數係來自世界唔同國家嘅高質素足球員，因此比起其他一般嘅聯賽有高好多嘅比賽水準；亦因為咁嘅原因，喺東南亞好多地方嘅人都比較鍾意睇英超嘅賽事。

賽制 
聯賽採取主客雙循環賽制比賽，每一隊同各個球隊對賽兩次，主客各一次。由1995-96年球季開始參賽球隊由22隊減至20隊，每支球隊共進行38場賽事，無論主場或者作客比賽各有19場。每場嬴波可得3分，打和得1分，輸波0分，按各隊喺聯賽所得嘅積分排列。

如果球隊喺聯賽完咗之後同分，就要順序跟以下方法嚟排名次： 
 比較球隊嘅聯賽得失球差
 比較球隊嘅聯賽得球數字
 如果以上方法都決定唔到球隊嘅排名而且涉及到聯賽冠軍同埋降班席位，咁兩隊就要喺中立場踢一場附加賽定勝負，其他就按有關隊伍作相同排名。

喺2005至2006年度球季共有20隊球隊參與角逐，踢晒所有賽事後總積分最高嗰隊可以奪得聯賽冠軍，而總積分最低嗰3隊球隊就會降班落英格蘭冠軍聯賽。同時，冠軍聯賽頭2名肯定獲得下個賽季嘅升班資格，而冠軍聯賽的第3至6名就會踢附加賽嚟爭最後一個升班資格。

歐洲賽事名額 
以下係參加歐洲賽事名額分配：
 歐洲聯賽冠軍盃
 聯賽第一至四名，直接出線參加小組賽
 如果上一屆歐洲聯賽冠軍盃冠軍球隊或歐霸盃冠軍球隊其中一隊係英格蘭球隊，而嗰隊聯賽排名喺第五名或之後，歐洲聯賽冠軍盃或歐霸盃冠軍直接進入分組賽階段，英格蘭聯賽盃冠軍冇咗參加歐洲協會聯賽資格。
 如果上一屆歐洲聯賽冠軍盃冠軍球隊同歐霸盃冠軍球隊兩隊都係英格蘭球隊，而嗰兩隊聯賽排名都喺第五名或之後，歐洲聯賽冠軍盃冠軍同歐霸盃冠軍直接進入分組賽階段，聯賽第四名就參加歐霸盃分組賽，聯賽第五名失去參加歐霸盃資格，英格蘭聯賽盃冠軍冇咗參加歐洲協會聯賽資格。
 歐霸盃
 英格蘭足總盃冠軍參加分組賽
 如果冠軍球隊係聯賽第一至五名球隊，就由排名最高又冇歐洲賽資格球隊補上。
 歐洲協會聯賽
英格蘭聯賽盃冠軍，直接進入附加賽階段。
 如果聯賽盃冠軍球隊同時取得聯賽第一至五名或英格蘭足總盃冠軍，就由聯賽中排名最高又冇歐洲賽資格球隊補上。

2022至23年球季參賽球隊 
2023至23年球季總共20隊，包括升班嘅英冠聯賽冠軍富咸，亞軍般尼茅夫同埋附加賽冠軍諾定咸森林。

a = 英超創立已經喺度嘅球隊 b = 未降過班嘅隊

歷屆冠軍

冠軍次數

獎項

英超冠軍獎盃 
而家嘅英超冠軍獎盃由皇家珠寶商愛絲普蕾負責鑄造，重4英石，高43厘米同深25厘米，主體為合金銀，表面電鍍純銀，底座由孔雀石造成，表面蓋有銀環，刻有冠軍球會嘅名單，孔雀石嘅綠色代表球場嘅草坪。獎盃設計取材自英格蘭足球傳統嘅「三獅」紋章，佢嘅上面有金冠，兩隻獅子分據獎盃手柄嘅上方，第三隻獅子即球季結束高舉獎盃嘅冠軍球隊隊長。手柄上綁嘅彩帶印上嘅英超名則按照返冠名贊助嘅名。

2004年特別打造咗一隻全金版本嘅獎盃嚟頒畀2003-04球季全季不敗嘅阿仙奴。

每月同年度獎項 
除咗冠軍獎盃同冠軍隊成員嘅冠軍獎牌外，英超喺賽季每月頒發「巴克萊每月最佳教練」同埋「EA SPORTS每月最佳球員」兩個獎項；而每年球季亦會頒發「英超年度最佳教練」同埋「巴克萊金手套」兩項個人大獎。

英格蘭超級聯賽10年獎項 
2002年係英格蘭超級聯賽嘅十周年，為咗對呢十年入面對英超貢獻良多嘅球員同球隊，特別設立咗英格蘭超級聯賽10年嘅獎項。所有獎項都係由公眾投票同一組專業足球評論員選出嚟嘅。

英格蘭超級聯賽20年獎項 
2012年係英超20周年嘅紀念，為咗慶祝賽事勝利，設立咗英超20年嘅獎項，由公眾投票同一組專業足球評論員選出嚟。

過往標誌

足球賽